Ali Mufuruki

Ali Abdul Mufuruki (15 Novemba 1958 - 7 Desemba 2019) alikuwa mhandisi, mjasiriamali na mfanyabiashara kutoka nchini  Tanzania. 

Elimu
Mufuruki alizaliwa mwaka 1958 Bukoba vijijini katika Mkoa wa Kagera. 

Shule ya sekondari alimaliza vema katika masomo ya sayansiDoting father, husband and businessman, Mahojiano ya Mufuruki na gazeti The Citizen ,tovuti ya Thecitizen.co.tz, 9 February 2014, iliangaliwa Desemba 2019. 

Katika miaka ya 1980 alijifunza Kijerumani akasomea uhandisi kwenye Chuo cha Uhandisi ReutlingenHochschule Reutlingen - University Reutlingen, tovuti rasmi, Baden-Württemberg, Ujerumani alipohitimu masomo ya uhandisi mitambo (ubunifu) kwa shahada ya kwanza. Wakati wa masomo yake alikuwa mhandisi mkufunzi katika kampuni ya Daimler Benz iliyo karibu na Reutlingen.

Kurudi Tanzania
Baada ya kurudi Tanzania mwaka 1986 aliajiriwa katika kampuni ya National Engineering Co. Ltd. Mwaka 1989 aliondoka katika ajira akaanzisha kampuni yake ya Infotech Computers Ltd ambayo baadaye aliipanua ikawa Infotech Investment Group Ltd, aliyoendelea kuiongoza hadi kifo chake.

Mjasiriamali
Mufuruki aliwekeza katika biashara mbalimbali pamoja na kupata haki ya kutumia rajamu ya Woolworth kwa ajili ya maduka nchini Tanzania na Uganda (Dar es Salaam, Arusha na Kampala)W-stores company T-Ltd. , tovut ya zoomtanzania.com, iliangaliwa Desemba 2019 na kushiriki katika teknolojia ya habari pamoja na kampuni ya nyaya za intanetiAfrican millionaire Ali Mufuruki, (hitimisho ya shughuli zake), tovuti ya theafricanmillionaire.blogspot.com, iliangaliwa Desemba 2019.

Alichaguliwa kuhudumia kwenye bodi za shirika na makampuni mbalimbali za Afrika ya Mashariki na kimataifa, mara kwa mara akiteuliwa kuwa mwenyekiti wa bodi hizo. Makampuni haya ni pamoja na Vodacom Tanzania na Wananchi Ltd.  (2019) Ali A. Mufuruki (kuhusu vyeo katika bodi mbalimbali mnamo 2019 , tovuti ya philanthropyforum.org, ilitazamiwa Desemba 2019

Majadiliano kuhusu njia za Afrika
Mufuruki alilenga kujenga majadiliano baina ya viongozi wa sekta binafsi na viongozi wa siasa. Hapo alijulikana kwa mara ya kwanza mwaka 1996 alipochangia katika majadiliano kwenye ikulu ya rais Benjamin MkapaDavid Fick, Africa - Continent of Economic Opportunity, Real African Publishers, 1 Apr 2007 -  pp 326 f, kupitia google books]. Alitamka mara kadhaa kuwa tatizo kubwa la Afrika ni udhaifu wa viongozi wake.Mufuruki's vision "Tanzanian executive pushes Africa’s leaders for “a better, more dignified life” , tovuti ya compassmag.3ds.com, Compass magazin #15, iliangaliwa Desemba 2019

Mwaka 2016 alitoa kitabu kuhusu njia ya Tanzania kuhamia uchumi wa viwanda.

Kuaga Dunia
Kwenye Desemba 2019 aliugua na hivyo akapelekwa kwa ajili ya matibabu nchini Afrika Kusini alipoaga dunia tarehe 7 Desemba 2019 Jumamosi katika Hospitali ya Montnigside huko Johannesburg, Afrika Kusini  akiwa na umri wa miaka 61.

Aliacha mke wake Saada na watoto wanne.

Mufuruki kuhusu nafasi ya Kiswahili
Katika kitabu chake kuhusu Tanzania kuhamia uchumi wa viwanda, alisisitiza umuhimu wa lugha ya taifa akidokeza mfano wa mataifa kama Korea, Ujerumani, China, Norwei yanayofaulu ambayo yote hutumia lugha zao na kufundisha Kiingereza kama lugha ya kigeni tu.

"Tanzania inaweza kujivunia  kuwa moja ya nchi chache za Kiafrika ambazo zimefaulu kutumia lugha asilia kama chombo cha kuwaunganisha watu wake katika jamii yenye nguvu na amani.

Lakini kuna ishara za kuleta wasiwasi kwamba athira ya Kiswahili kama msingi wa kuunganisha na chanzo cha fahari ya kitaifa imefifia. Ni dhahiri kuwa miaka mingi ya kutumia Kiswahili kama lugha ya mawasiliano haijaleta kutokea kwa utamaduni wa Kiswahili wa pamoja wenye nguvu kote nchini. Hii ni dhahiri tukitegemea kuona kutunga na kutafsiri kazi za fasihi, uchumi, biashara, historia, nk, kwa Kiswahili na kuhimiza utumizi mpana wa Kiswahili kati ya viongozi wa kisiasa na raia na kwa elimu rasmi, na katika uchumi. Badala yake tunaona Kiingereza kama ishara ya ujasusi; tunafikiria kuwa uchumi na falsafa na dhana za kiteknolojia zinaweza kusomwa kwa Kiingereza pekee. Tunajaribu kuendesha biashara zetu, shule na taasisi za utafiti kwa Kiingereza na viongozi wetu wa kisiasa hutumia Kiingereza wakati wajumbe wa kigeni hutumia lugha zao."Ali A. Mufuruki, Rahim Mawji,  Gilman Kasiga, Moremi Marwa, Tanzania’s Industrialisation Journey, 2016 – 2056, uk. 114

 Marejeo 

Jamii:Waliozaliwa 1958
Jamii:Waliofariki 2019
Jamii:Wahandisi wa Tanzania
Jamii:Wafanyabiashara wa Tanzania